## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Το υπό ανάθεση έργο αφορά στην παροχή υπηρεσιών στο πλαίσιο του έργου «Investment Development and Empowerment Action» (IDEA) που έχει ενταχθεί στο πρόγραμμα Interreg Greece-Albania 2014-2020.

Το Πανεπιστήμιο Ιωαννίνων αποτελεί έναν από τους πέντε (5) εταίρους του έργου IDEA. Το εταιρικό σχήμα περιλαμβάνει τους παρακάτω φορείς:

* Auleda Local Εconomic Development Agency (Αλβανία)
* Δήμος Χειμάρρας (Αλβανία)
* Πανεπιστήμιο Ιωαννίνων (Ελλάδα)
* ΚΟΙΝΩΝΙΑ ΤΡΙΩΝ ΤΡΙΤΩΝ ΑΜΚΕ (Ελλάδα)
* Δήμος Άρτας (Ελλάδα)

Ημερομηνία έναρξης του έργου IDEA είναι η 1/3/2018 και ολοκλήρωσης η 29/02/2020.

Στο πλαίσιο του έργου IDEA οι εταίροι καλούνται να σχεδιάσουν υβριδικά εργαλεία χρηματοδότησης φορών της κοινωνικής οικονομίας που θα μπορούσαν να έχουν εφαρμογή σε τοπικό αλλά και περιφερειακό επίπεδο.

Ο Ανάδοχος του υπό προκήρυξη έργου αναλαμβάνει την υλοποίηση των παρακάτω δύο παραδοτέων:

* Παραδοτέο 3.3.2 (σε συνεργασία με τα στελέχη του Πανεπιστημίου Ιωαννίνων). Το συγκεκριμένο παραδοτέο περιλαμβάνει δύο ενδιάμεσα παραδοτέα. Το πρώτο (3.3.2.1) θα υλοποιηθεί από τον Ανάδοχο ενώ το δεύτερο (3.3.2.2) από τα στελέχη του Πανεπιστημίου Ιωαννίνων
* Παραδοτέο 3.3.3

**Παραδοτέο 3.3.2.1 – Παρουσίαση των οικονομικών εργαλείων και μοντέλων (από οικονομικής πλευράς)**

Το παραδοτέο θα περιλαμβάνει κατ’ ελάχιστο:

* Συνοπτική Παρουσίαση (Επιτελική Σύνοψη) των οικονομικών εργαλείων και μοντέλων πλήρως κατηγοριοποιημένα
* Αναζήτηση και συλλογή απαιτούμενων δεδομένων (από δευτερογενείς πηγές) κυρίως σε Ευρωπαϊκή αλλά και διεθνή κλίμακα. Αξιολόγηση δεδομένων και εμπλουτισμός των δεδομένων των πηγών αναφοράς
* Αποτύπωση του βαθμού και του πεδίου χρήσης κάθε εργαλείου και μοντέλου
* Case study για το κάθε μοντέλο με συγκεκριμένα αριθμητικά παραδείγματα
* Αξιολόγηση του κάθε εργαλείου – μοντέλου με βάση τη δυνατότητα του να αξιοποιηθεί για κοινωνικές επενδύσεις σε περιφερειακό και τοπικό επίπεδο (SWOT ανάλυση).
* Προτάσεις για συνδυασμό μοντέλων και εργαλείων προκειμένου να αναπτυχθούν νέα υβριδικά μοντέλα – εργαλεία
* Κατηγοριοποίηση του συνόλου των εργαλείων-μοντέλων που θα παρουσιαστούν με βάση τη δυνατότητα και εφικτότητα άμεσης αξιοποίησης τους σε τοπικό και περιφερειακό επίπεδο
* Εξαγωγή συμπερασμάτων, περιγραφή δυναμικής για κάθε ένα από τα προτεινόμενα εργαλεία – μοντέλα με βάση τις ανάγκες του έργου

Με την ολοκλήρωση του παραδοτέου ο Ανάδοχος υποχρεούται να δημιουργήσει μια παρουσίαση (σε μορφή ppt) του συνόλου της μελέτης προκειμένου να μπορεί να αξιοποιηθεί σε εκδηλώσεις και παρουσιάσεις του έργου.

Δεδομένου ότι η επίσημη γλώσσα του έργου είναι τα Αγγλικά το σύνολο του παραδοτέου και τυχόν ενδιάμεσων εκδόσεων θα γραφτεί στην Αγγλική Γλώσσα. Στη συνέχεια το σύνολο του παραδοτέου θα πρέπει να μεταφραστεί στα Ελληνικά.

Ο ελάχιστος αριθμός των οικονομικών εργαλείων – μοντέλων που θα πρέπει να παρουσιαστεί από τον Ανάδοχο είναι οκτώ (8).

Με την παράδοση του Παραδοτέου 3.3.2.1 τα στελέχη του Πανεπιστημίου Ιωαννίνων θα ξεκινήσουν την παραμετροποίηση των προτεινόμενων εργαλείων στην Ελληνική Αγορά Κοινωνικών Επενδύσεων (Παραδοτέο 3.3.2.2) . Έτσι πλέον δεν θα υπάρχουν εργαλεία – μοντέλα που απλά θα παρουσιάζονται (στο πλαίσιο μια μελέτης) ως καλές πρακτικές από διάφορες χώρες και τα οποία υπό προϋποθέσεις θα μπορούσαν να εφαρμοστούν στην Ελλάδα. Με την ολοκλήρωση της επεξεργασίας από τα στελέχη του Πανεπιστημίου θα είναι απολύτως σαφές ποια εργαλεία – μοντέλα μπορούν άμεσα να εφαρμοστούν στην ελληνική αγορά κοινωνικών επενδύσεων αλλά και πως αυτό μπορεί να γίνει (διαδικασίες, βήματα, οδηγίες, προϋποθέσεις κλπ.). Παράλληλα τα στελέχη του Πανεπιστημίου Ιωαννίνων θα διακρίνουν, μέσα από την ερευνητική τους δουλειά, τα εργαλεία – μοντέλα που δεν μπορούν άμεσα να εφαρμοστούν αλλά θα ήταν εφικτό και χρήσιμο αυτό να γίνει με κάποιες αλλαγές στο ελληνικό θεσμικό – κανονιστικό πλαίσιο. Οι συγκεκριμένες αλλαγές θα παρουσιαστούν αναλυτικά.

Ο Ανάδοχος είναι υποχρεωμένος να παρέχει συμβουλευτική υποστήριξη και να συνεργάζεται με τα στελέχη του Πανεπιστημίου Ιωαννίνων κατά τη διάρκεια που αυτά παραμετροποιούν τα οικονομικά εργαλεία – μοντέλα κοινωνικών επενδύσεων (Παραδοτέο 3.3.2.2). Οι συμβουλευτικές αυτές υπηρεσίες θα περιλαμβάνουν ενδεικτικά:

* Συναντήσεις Εργασίας μέσω τηλεδιασκέψεων
* Παροχή διευκρινήσεων αναφορικά με το Παραδοτέο 3.3.2.1
* Ανταλλαγή εμπειριών και τεχνογνωσίας

**Παραδοτέο 3.3.3 – Δημιουργία των απαραίτητων υποδειγμάτων εντύπων και κανόνων για την χρήση των εργαλείων που θα προταθούν**

Στο πλαίσιο του συγκεκριμένου παραδοτέου ο Ανάδοχος θα πρέπει να δημιουργήσει, για κάθε ένα από τα προτεινόμενα, πλήρως εξειδικευμένα για την ελληνική αγορά, εργαλεία – μοντέλα, ένα πλήρες πακέτο υποστηρικτικών εντύπων για την αξιοποίησης τους. Στόχος είναι το κάθε ένα εργαλείο να μπορεί με τη χρήση του συγκεκριμένου πακέτου να εφαρμοστεί άμεσα. Ενώ δηλαδή στο πλαίσιο του Παραδοτέου 3.3.2.1 θα έχουν καταγραφεί πλήρως οι διαδικασίες και τα βήματα, στο πλαίσιο του συγκεκριμένου παραδοτέου θα δημιουργηθούν όλα τα απαραίτητα υποδείγματα εντύπων που θα υποστηρίξουν αυτές τις διαδικασίες. Το κάθε ένα πακέτο θα περιλαμβάνει ενδεικτικά (υποδείγματα συμβάσεων, μνημονίων συνεργασίας, συμβολαίων, υποδείγματα τεχνικών εκθέσεων – επιχειρηματικών & επιχειρησιακών σχεδίων, ερωτηματολογίων, επιστολών κλπ). Σημειώνεται ότι όλα τα υποδείγματα εντύπων που θα δημιουργηθούν θα πρέπει να είναι πλήρως συμβατά με το ελληνικό και ευρωπαϊκό θεσμικό πλαίσιο αλλά και την ελληνική αγορά κοινωνικών επενδύσεων.

Με την ολοκλήρωση του παραδοτέου ο Ανάδοχος υποχρεούται να δημιουργήσει μια παρουσίαση (σε μορφή ppt) για κάθε ένα από τα πακέτα προκειμένου οι παρουσιάσεις αυτές να μπορούν να αξιοποιηθούν σε εκδηλώσεις και παρουσιάσεις του έργου.

Με τη διαμεσολάβηση της Αναθέτουσας Αρχής ο Ανάδοχος στο πλαίσιο του παραδοτέου 3.3.3 θα πρέπει να συνεργάζεται με την επικεφαλής εταίρο του έργου (AULEDA) η οποία θα αναλάβει να δημιουργήσει τα αντίστοιχα πακέτα (υποδείγματα εντύπων) για την Αλβανία. Επίσης η επικεφαλής εταίρος του έργου (AULEDA) έχει αναλάβει να εκπονήσει και την γενική έκδοση του παραδοτέου 3.3.3 στην Αγγλική Γλώσσα.

Το σύνολο του παραδοτέου και τυχόν ενδιάμεσων εκδόσεων θα γραφτεί στην Ελληνική Γλώσσα. Ο Ανάδοχος θα πρέπει να λάβει υπόψη του και το παραδοτέο στην Αγγλική εκδοχή το οποίο θα εκπονηθεί από την AULEDA. Υποχρέωση του είναι να συμπεριλάβει στο παραδοτέο του όλο το περιεχόμενο της αγγλικής έκδοσης προσαρμόζοντας το βέβαια στην ελληνική πραγματικότητα.

**ΧΡΟΝΟΔΙΑΓΡΑΜΜΑ**

|  |  |  |
| --- | --- | --- |
|  | **Έναρξη** | **Λήξη** |
| **Παραδοτέο 3.3.2 – Παρουσίαση των οικονομικών εργαλείων και μοντέλων (από οικονομικής πλευράς). Ολοκλήρωση και παράδοση του ενδιάμεσου παραδοτέου 3.3.2.1** | Ε | Ε+2Μ |
| **Παραδοτέο 3.3.2 – Συμβουλευτική Υποστήριξη προς τα στελέχη του Πανεπιστημίου Ιωαννίνων για την ολοκλήρωση του δεύτερου ενδιάμεσου παραδοτέου (3.3.2.2)**  | Ε+2Μ | Ε+4Μ |
| **Παραδοτέο 3.3.3 – Δημιουργία του πλαισίου και των απαραίτητων εγγράφων και κανόνων για την χρήση των εργαλείων που θα προταθούν**  | Ε+4Μ | Ε+7Μ |

Ε: Ημερομηνία Υπογραφής της Σύμβασης

Μ: Ημερολογιακός Μήνας

**ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Ο συνολικός προϋπολογισμός ανέρχεται στο ποσό των είκοσι δύο χιλιάδων, εκατόν εβδομήντα επτά ευρώ και σαράντα δύο λεπτών (22.177,42 €) μη συμπεριλαμβανομένου του ΦΠΑ 24% και είκοσι επτά χιλιάδες πεντακόσια ευρώ (€27.500,00) συμπεριλαμβανομένου του ΦΠΑ 24%

Ειδικότερα ανά παραδοτέο:

|  |  |  |  |
| --- | --- | --- | --- |
| **Αριθμός****Παραδοτέου** | **Περιγραφή** | **Προϋπολογισμός (€) μη συμπ. ΦΠΑ 24%** | **Προϋπολογισμός (€) συμπ. ΦΠΑ 24%** |
| 3.3.2 | Παρουσίαση των οικονομικών εργαλείων και μοντέλων (από οικονομικής πλευράς) | 14.112,90 | 17.500,00 |
| 3.3.3 | Δημιουργία του πλαισίου και των απαραίτητων εγγράφων και κανόνων για την χρήση των εργαλείων που θα προταθούν | 8.064,52 | 10.000,00 |
| **Σύνολο** | 22.177,42 | 27.500,00 |